LT Europos Sąjungos oficialusis leidinys C 79/7

TARYBOS NUOMONĖ

2005 m. sausio 18 d.

dėl atnaujintos Švedijos konvergencijos programos 2004–2007 m.

(2005/C 79/04)

EUROPOS SĄJUNGOS TARYBA,

atsižvelgdama į Europos bendrijos steigimo sutartį,

atsižvelgdama į 1997 m. liepos 7 d. Tarybos reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo (1), ypač į jo 9 straipsnio 3 dalį,

atsižvelgdama į Komisijos rekomendaciją,

pasikonsultavusi su Ekonomikos ir finansų komitetu,

PAREIŠKĖ ŠIĄ NUOMONĘ:

2005 m. sausio 18 d. Taryba išnagrinėjo atnaujintą Švedijos konvergencijos programą, kuri apima 2004–2007 m. laikotarpį. Programa iš esmės atitinka pataisyto „Elgesio kodekso dėl stabilumo ir konvergencijos programų turinio ir formos“ reikalavimus duomenų pateikimui. Tačiau kai kurie duomenys ne visai atitinka ESS95 standartus. Todėl Švedija raginama visiškai laikytis reikalavimų duomenų pateikimui.

Makroekonominiame scenarijuje, kuriuo pagrįsta programa, numatoma, kad realus BVP augimas nuo 3,5 % 2004 m. nuosaikia lėtės ir sieks 3,0 % 2005 m. bei vidutiniškai 2,4 % 2006–2007 m. Remiantis šiuo metu turima informacija galima teigti, kad šiame scenarijuje atsispindėtos augimo prielaidos yra tikėtinos. Programoje numatytos infliacijos prognozės yra realistiškos.

Biudžeto struktūroje numatoma siekti, kad valdžios sektoriaus perteklius būtų 2 % BVP vidutiniškai per ciklą, nustatytos centrinės valdžios išlaidų daugiametės nominalios ribos ir vietinei valdžiai keliamas reikalavimas subalansuoti biudžetus. Atnaujintoje programoje numatomas toks valdžios sektoriaus perteklius: 0,7 % 2004 m., 0,6 % 2005 m., 0,4 % 2006 m. ir 0,9 % paskutiniais 2007 m. Išlaidų bei pajamų santykiai numatytu laikotarpiu turėtų tendencingai laipsniškai mažėti. Koreguojant biudžetą pagal apskaičiuotą ciklo poveikį taikant bendrą metodiką, numatytu laikotarpiu susidaro cikliškai pakoreguoto biudžeto balanso perteklius, nepaisant didžiulės paskatos, kurią 2005 m. savo nuožiūra suteikė vyriausybė, susirūpinusi bloga padėtimi darbo rinkoje. Dėl šios priežasties valdžios sektoriaus perteklius numatytu laikotarpiu nepasieks 2 %. Tuo tarpu, kai pensijų sistemoje ir vietos valdžios subsektoriuje numatomas perteklius, centrinės vyriausybės deficitas turėtų didėti 2005 ir 2006 m. Lyginant su ankstesne atnaujinta programa, dabartinėje programoje numatyti biudžeto tikslai yra apskritai mažesni, nors makroekonominiai pokyčiai yra palankesni lyginant su anksčiau numatytais pokyčiais.

Su biudžeto prognozėmis susijusi rizika programoje yra iš esmės subalansuota. Viena vertus, biudžeto prognozės yra tikėtinos, ir Švedija iki šiol puikiai laikėsi nustatytų išlaidų ribų. Be to, gerėja vietos valdžios finansinė padėtis. Kita vertus, per paskutinius kelerius metus mokesčiai buvo gana nepastovūs, todėl bus svarbu toliau laikytis apdairiai nustatytų išlaidų ribų.

Atsižvelgiant į šį rizikos įvertinimą, programoje turėtų pakakti biudžetinių priemonių, kad 2004-2007 m. laikotarpiu būtų išlaikomas pasiektas perteklius, laikantis Stabilumo ir augimo pakto vidutinės trukmės tikslo – beveik subalansuotos arba perteklinės būklės. Jomis taip pat užtikrinama pakankama atsargumo dalis, kad programos laikotarpiu nebūtų peržengta 3 % BVP deficito riba, esant įprastiems makroekonominiams svyravimams.

Apskaičiuota, kad skolos santykis 2004 m. buvo 51,7 % – daug mažesnis už Sutartyje nustatytą pamatinę 60 % BVP vertę. Programoje numatoma, kad iki 2007 m. skolos santykis sumažės iki 49,0 % BVP.

Švedija yra palyginti palankioje padėtyje pagal ilgalaikį viešųjų finansų tvarumą, nepaisant svarbių senėjančiai visuomenei numatytų biudžeto sąnaudų. Tačiau, ilgainiui ilgalaikiam tvarumui gali kilti pavojus. Ši prielaida grindžiama numatomu priklausomų senyvo amžiaus žmonių santykio didėjimu ir dabartinėmis su sveikatos priežiūra susijusių išlaidų tendencijomis, darbo jėgos aktyvumu rinkoje ir užimtumu. Siekiant ilgalaikio tvarumo, esminėmis tampa tolesnės šias tendencijas keičiančios reformos, kurių tikslas – siekti 2 % BVP biudžeto pertekliaus kitu 10 metų laikotarpiu, laikantis biudžeto tikslo, kurį nustatė vyriausybė.

Pagrindinių makroekonominių ir biudžeto prognozių palyginimas

2004 2005 2006 2007 Realus BVP (pokytis, % ) KP, 2004 m. lapkritis 3,5 3,0 2,5 2,3 KOM, 2004 m. ruduo 3,7 3,1 2,9 netaikoma KP, 2003 m. lapkritis 2,0 2,6 2,5 netaikoma SVKI infliacija (%) KP, 2004 m. lapkritis (3) 1,3 1,5 netaikoma netaikoma KOM, 2004 m. ruduo 1,1 1,5 1,9 netaikoma KP, 2003 m. lapkritis (3) 1,7 netaikoma netaikoma netaikoma Valdžios sektoriaus balansas (% BVP) KP, 2004 m. lapkritis 0,7 0,6 0,4 0,9 KOM, 2004 m. ruduo 0,6 0,6 0,8 netaikoma KP, 2003 m. lapkritis (4) 0,6 1,4 1,9 netaikoma Pirminis balansas (% BVP) KP, 2004 m. lapkritis (2) 2,8 2,8 2,7 3,3 KOM, 2004 m. ruduo 2,7 2,8 3,0 netaikoma KP, 2003 m. lapkritis 0,9 1,7 2,1 netaikoma Cikliškai pakoreguotas balansas (% BVP) KP, 2004 m. lapkritis (5) 0,8 0,5 0,5 1,2 KOM, 2004 m. ruduo 0,7 0,4 0,6 netaikoma KP, 2003 m. lapkritis (5) 1,3 1,8 2,0 netaikoma Valdžios sektoriaus skola (% BVP) KP, 2004 m. lapkritis 51,7 50,5 50,0 49,0 KOM, 2004 m. ruduo 51,6 50,6 49,7 netaikoma KP, 2003 m. lapkritis 51,5 50,0 48,3 netaikoma Šaltiniai: Atnaujinta Švedijos konvergencijos programa, 2003 m. lapkričio mėn. ir 2004 m. lapkričio mėn. (KP); Komisijos tarnybų ekonominės prognozės (KOM); Komisijos tarnybų skaičiavimai

(1) OL L 209, 1997 8 2, p. 1.

(2) Atnaujintoje programoje Švedijos valdžios institucijos pateikia pirminius balansus be grynųjų palūkanų, o ne be įprastinių bendrųjų palūkanų. Tačiau lentelėje pirminis balansas pateikiamas be bendrųjų palūkanų, naudojant atnaujintos programos duomenis.

(3) Pokytis procentais nuo gruodžio mėn. iki gruodžio mėn.

(4) Palyginimo tikslais, 2002 m. ir 2003 m. atnaujintoms programoms pateikti grynojo kreditavimo duomenys, visiškai atsižvelgiant į mokesčių mokėjimą laikotarpiais (šis apskaičiavimo pakeitimas oficialiai nebuvo įrašytas iki 2004 m.).

(5) Komisijos tarnybų skaičiavimai, atlikti remiantis programoje pateikiama informacija.

Šaltiniai:

Atnaujinta Švedijos konvergencijos programa, 2003 m. lapkričio mėn. ir 2004 m. lapkričio mėn. (KP); Komisijos tarnybų ekonominės prognozės (KOM); Komisijos tarnybų skaičiavimai